**Tisztelt Közgyűlés!**

Dr. Koncz Gabriella r. ezredes, rendőrségi tanácsos, a Szombathelyi Rendőrkapitányság kapitányságvezetője tájékoztatott, hogy a Szombathelyi Rendőrkapitányság Közrendvédelmi Osztálya Körzeti Megbízotti Alosztályának állományában szolgálatot teljesítő Csordás Sándor r. törzszászlós körzeti megbízotti megbízása – a kötelezően előírt hat hónapos megbízási idő lejártával – megszüntetésre kerül 2024. szeptember 30. napjával. A körzeti megbízotti szabályzatról szóló 26/2015. (XII.9.) ORFK utasítás 11. pontja alapján a közbiztonság helyi feladatainak eredményes megvalósítása érdekében a körzeti megbízotti működési körzethez tartozó települések önkormányzata képviselő-testületének véleményét előzetesen ki kell kérni a körzeti megbízott kinevezéséről, felmentéséről.

Fentiek alapján Kapitányságvezető Asszony kérte a Tisztelt Közgyűlést, hogy alkosson véleményt Csordás Sándor r. törzszászlós körzeti megbízottnak történő kinevezéséről.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**HATÁROZATI JAVASLAT**

**…/2024. (IX.26.) Kgy. számú határozat**

1. Szombathely Megyei Jogú Város Közgyűlése egyetért Csordás Sándor r. törzszászlós körzeti megbízottnak történő kinevezésével.
2. A Közgyűlés felkéri a polgármestert, hogy a megfogalmazott véleményről tájékoztassa a Szombathelyi Rendőrkapitányság kapitányságvezetőjét.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(a végrehajtás előkészítéséért:

Dr. Holler Péter, a Hatósági Osztály vezetője)

**Határidő:** azonnal